මේ අතර, චාවකච්චේරියෙන් හමුවූ අවි ආයුධ පිළිබඳව තමන් කළ ප්‍රකාශය සාවද්‍ය ලෙස අර්ථ කථනය කර ඇති බව සදහන් කරමින් ආරක්ෂක ලේකම් කරුණාසේන හෙට්ටිආරච්චි නිවේදනයක් නිකුත් කර තිබුණා.ජනතාවට අහිතකර පුවත් ප්‍රචාරය කිරීම මගින් අනවශ්‍ය බියක් ඇති වීමට ඉඩ දිය නොහැකි බවයි ඔහු ප්‍රකාශ කරන්නේ.තමන්, දක්ෂ ආරක්ෂක නිලධාරීන්ගේ හැකියාවන් අවතක්සේරු නොකළ බව සදහන් කරන ආරක්ෂක ලේකම්වරයා රටේ ආරක්ෂාව සම්බන්ධ කටයුතුවලදී විනිවිදභාවය, අනර්ථකාරී විය හැකි බව ද කියා සිටියා.තමන් අදාළ සිද්ධිය සැහැල්ලූ කර නොපෙන්වූ බවත්, සංවේදී ආරක්ෂක තොරතුරු අනිසි ලෙස ප්‍රචාරය කිරීම සුදුසු නොවන බවත්, ඔහු නිකුත් කළ නිවේදනයේ වැඩිදුරටත් සඳහන්.